En større samling bestående primært af smykker, ure og sølvbestik ligger i øjeblikket hos Nordjyllands Politi og savner ejermænd. Genstandene er tyvekoster, der stammer fra forskellige indbrud rundt om i Nordjylland, og politiet mangler altså fortsat ejerne til de mange tyvekoster. Billeder af tyvekosterne kan ses her og her . Genkender man nogle af tyvekosterne, kan man henvende sig til indbrudsgruppen ved Nordjyllands Politi på telefon 72 58 15 30. Henvis til journalnumrene, der fremgår af fotomapperne.
Nordjyllands Politi mangler ejere til en lang række tyvekoster.